ទន្ទឹម​នឹង​គុណប្រយោជន៍​អស់ទាំងនេះ ការ​ចាយលុយ​ដុល្លារ​ក៏​មាន​គុណវិបត្តិ​ច្រើន​ផងដែរ។ គុណវិបត្តិ​ធំជាងគេ គឺ​កម្ពុជា​ត្រូវ​បាត់បង់​អាវុធ​ដ៏​សំខាន់​មួយ នៅ​ក្នុង​នយោបាយ​ម៉ាក្រូសេដ្ឋកិច្ច គឺ​នយោបាយ​រូបិយវត្ថុ។ ការ​ចាយលុយ​ដុល្លារ​អាមេរិក​យ៉ាង​ទូលំទូលាយ​ដូច​ជា​ពេល​បច្ចុប្បន្ន​នេះ មានន័យថា ទោះចង់មិនចង់ មួយផ្នែកធំ​នៃ​នយោបាយ​រូបិយវត្ថុ​របស់​កម្ពុជា​ត្រូវ​បាន​ផ្ទេរ​ទៅ​ឲ្យ​ធនាគារ​កណ្តាល​អាមេរិក​ជា​អ្នក​ចាត់ចែង​ជំនួស​ធនាគារ​ជាតិ​កម្ពុជា​វិញ។